techiaith/cofnodycynulliad_en-cy huggingface dataset:
English: I can. A number of things have happened since we had that report. Perhaps the biggest thing in terms of value is the £400,000 fund that we've established with Cwmpas to create co-operative social enterprises. That's a challenge fund, so that people can have part of that, as I mentioned earlier with Alun Davies. That is one fund. We have created other funds with M-SParc - I mentioned them earlier - to look at how we can use technology to attract people to the Welsh language. We have two initiatives so far in that area. And, also - in more familiar means - a fund with the Wales Council for Voluntary Action to develop more volunteering through the medium of Welsh, and also the support that I've already mentioned to the Urdd and the National Eisteddfod. And also, of course, the local eisteddfod society, we've also supported their activities. They've been under great pressure, for obvious reasons, during COVID.
Welsh: Gallaf. Mae amryw bethau wedi digwydd ers inni gael yr adroddiad hwnnw. Efallai'r peth mwyaf o ran value - o ran gwerth - yw'r gronfa o £400,000 rŷn ni wedi'i sefydlu gyda Cwmpas er mwyn creu mentrau cymdeithasol cydweithredol. Cronfa her yw honno, fel bod pobl yn gallu cael rhan ohoni hi, fel roeddwn i'n sôn yn gynharach gydag Alun Davies. Mae honno'n un gronfa. Rŷn ni wedi creu cronfeydd eraill gydag M-SParc - roeddwn i'n sôn amdanyn nhw yn gynharach - i edrych ar sut y gallwn ni ddefnyddio technoleg i ddenu pobl at y Gymraeg. Mae gennym ni ddwy initiative hyd yn hyn yn y maes hwnnw hefyd. A hefyd - efallai mewn ffyrdd mwy cyfarwydd - cronfa gyda'r WCVA i ddatblygu mwy o wirfoddoli yn y Gymraeg, a hefyd y gefnogaeth dwi wedi sôn amdani eisoes i'r Urdd a'r Eisteddfod Genedlaethol. A hefyd, gyda llaw, y gymdeithas eisteddfodau lleol, rŷn ni wedi'u cefnogi nhw ar gyfer eu gweithgareddau nhw hefyd. Maen nhw wedi bod dan bwysau aruthrol, am resymau amlwg, yn ystod COVID.
English: The sabbatical scheme is one of the programmes that we have in terms of increasing the skills of teachers in the English sector. I was in Cardiff recently meeting a cohort that had been on the course, and it's fantastic not only hearing their fluency in the language, but also the methods of learning and how they learnt the language. On the whole, it's teachers in the primary sector and in the English sector that are taking advantage of this. We've maintained that budget, but we've also increased the wider provision, so the free lessons for teachers, the lessons for 18 to 25-year-olds. We're working with the consortia currently to look at how all these things jointly can create a better continuum through the system. At the moment, there are about 200 teachers a year that can take advantage of the sabbatical scheme. That costs about £3.6 million for us. The costs, on the whole, are the backfill costs, if you like. So, we need to look at the wider range, I think, of ways of supporting teachers to improve their Welsh language skills.
Welsh: Mae'r cynllun sabathol yn un o'r rhaglenni sydd gyda ni o ran cynyddu sgiliau athrawon yn y sector Saesneg. Bues i yng Nghaerdydd yn ddiweddar yn cwrdd gyda cohort a oedd wedi bod trwy'r cwrs, ac mae'n ffantastig nid jest clywed eu hyfedredd nhw yn y Gymraeg, ond hefyd y dulliau roedden nhw'n dysgu o sut i fynd ati i ddysgu'r Gymraeg. Ar y cyfan, athrawon yn y sector gynradd mewn ysgolion Saesneg sydd yn manteisio fwyaf ar hyn. Rŷn ni wedi cynnal y gyllideb honno, ond hefyd wedi cynyddu'r ddarpariaeth ehangach, felly y gwersi am ddim i athrawon, y gwersi i bobl oed 18 i 25. Rydyn ni'n cydweithio gyda'r consortia ar hyn o bryd i edrych ar sut mae'r holl bethau yna ar y cyd yn gallu creu dilyniant gwell drwy'r system. Ar hyn o bryd, mae rhyw 200 o athrawon y flwyddyn yn gallu manteisio ar y cynllun sabathol. Mae hynny'n costio rhyw £3.6 miliwn i ni. Y costau, ar y cyfan, yw'r costau cyflenwi, y backfill costs, os hoffwch chi. Felly, rhaid edrych ar yr ystod ehangach, rwy'n credu, o ffyrdd o gefnogi athrawon i loywi iaith neu wella safonau ieithyddol.
English: Thank you. Any further questions? No. Thank you. Does anyone else want to come in on that? Could I maybe return - ? As you are giving us very succinct answers, could I return to an issue that I raised earlier in terms of Mudiad Meithrin, perhaps? You mentioned the importance of the provision and that the demand is there for expansion. One thing I noted was that the annual budget for Mudiad Meithrin hadn't changed from £3.03 million. Clearly, you mentioned that there was an increase and the demand was there, but do you think that the funding provided is sufficient in order to continue with progress towards the target?
Welsh: Diolch. Unrhyw gwestiynau pellach? Na. Diolch. A oes unrhyw un eisiau dod i mewn ar hynny? Gaf i efallai ddychwelyd - ? Gan eich bod chi'n rhoi atebion cryno i ni, gaf i ddychwelyd at bwnc gwnes i godi yn gynharach o ran Mudiad Meithrin, efallai? Roeddech chi'n sôn ynglŷn â phwysigrwydd y ddarpariaeth a bod y galw yna o ran ehangu. Un peth roeddwn i wedi'i nodi oedd bod cyllid blynyddol Mudiad Meithrin ddim wedi newid o £3.03 miliwn. Yn amlwg, roeddech chi'n sôn wrthym ni fod yna gynnydd, a bod y galw yna, felly. Ydych chi'n credu bod y cyllid a ddarperir yn ddigonol er mwyn parhau efo'r cynnydd at y targed?
English: Yes, it is, and we have been able to increase capacity from time to time so that we can - . I think I mentioned the run rate of about 12 settings a year, but we have been able to increase the budget year on year. So, in one year, they opened 20, for example, because we could provide more funding. But the budget that's there ensures that they're on track. Also, by the way, as I mentioned earlier, we've allocated money to Cwlwm in order to provide level 3 and 5 qualifications, and to have about 150 practitioners through that system, so that we can expand the workforce. That is an essential element of this. In increasing the workforce, we can move quicker, then, with establishing these settings.
Welsh: Ydy, mae e, ond rŷn ni wedi hefyd gallu cynyddu'r capasiti o bryd i'w gilydd fel ein bod ni'n gallu - . Rwy'n credu gwnes i sôn am - beth bynnag yw'r term am hyn - y run rate cyfredol o ryw 12 setting y flwyddyn, ond rŷn ni wedi gallu cynyddu'r gyllideb o flwyddyn i flwyddyn. Felly, mewn un flwyddyn, gwnaethon nhw agor 20, er enghraifft, oherwydd ein bod ni'n gallu darparu cyllid ehangach. Ond mae'r gyllideb sydd yno yn sicrhau eu bod nhw ar y trac. Rŷn ni hefyd, gyda llaw, fel roeddwn i'n sôn ynghynt, wedi dyrannu arian i Cwlwm ar gyfer darparu cymwysterau lefel 3 a 5, a chael rhyw 150 o ymarferwyr drwy'r system honno, fel ein bod ni'n gallu ehangu'r gweithlu. Mae hynny'n elfen hanfodol o hyn. Wrth gynyddu'r gweithlu, rydyn ni'n gallu symud yn gynt wedyn gyda'r sefydlu.
English: Certainly. Thank you very much. Clearly, as a committee we'd be very interested to hear updates on that, like you do provide us with regular updates already. Could I also just ask - ? Clearly, broadcasting isn't within your remit, but in looking at the Welsh language, one of the things that's been raised with us previously as a committee by S4C and others was on the issue of the fund for young audiences that was provided by the UK Government but that was cut. I am aware that this isn't an area that you're familiar with, but what I wanted to ask was: have there been any discussions with the Minister with responsibility for broadcasting - so, Dawn Bowden - in terms of issues such as the young audience fund? Because from what we understood as a committee, it had enabled S4C to invest in a number of programmes in terms of Cyw, and also in programming for young people too. Obviously, we know that things such as YouTube and so on are so crucially important. Have there been any discussions in terms of the use of the Welsh language and the relationship between the two budgets in that area?
Welsh: Yn sicr. Diolch yn fawr iawn. Yn amlwg, fel pwyllgor, bydd gennym ni ddiddordeb, fel ydych chi'n rhoi adroddiadau rheolaidd inni beth bynnag, o ran hynny. Gaf i hefyd jest holi - ? Yn amlwg, dydy'r maes darlledu ddim yn un sydd efo cyfrifoldeb efo chi, ond o ran edrych o ran y Gymraeg, un o'r pethau sydd wedi'i godi gyda ni yn flaenorol fel pwyllgor gan S4C ac eraill oedd o ran y gronfa ar gyfer cynulleidfaoedd ifanc oedd yn cael ei ddarparu gan Lywodraeth Prydain ond a gafodd ei thorri. Dwi'n ymwybodol efallai fod hwn ddim yn faes ydych chi ynddo fo, ond beth roeddwn i eisiau holi ydy: oes yna ystyriaethau neu unrhyw drafodaethau wedi bod gyda'r Gweinidog gyda chyfrifoldeb dros ddarlledu - hynny ydy, Dawn Bowden - o ran pethau fel y gronfa cynulleidfaoedd ifanc? Oherwydd o'r hyn roedden ni'n deall fel pwyllgor, mi oedd o wedi galluogi S4C i fedru buddsoddi mewn nifer o raglenni o ran Cyw, a hefyd o ran cynulleidfaoedd pobl ifanc yn fwy. Yn amlwg, rydyn ni'n gwybod bod pethau fel YouTube ac ati yn allweddol bwysig. Oes yna unrhyw drafodaethau wedi bod o ran y defnydd o'r Gymraeg a'r cysylltiad rhwng y ddwy gyllideb, efallai?
English: We've had discussions over a long time with S4C regarding their provision in general, to support our objective as a Government. Each part of the Welsh ecosystem has a part to play to contribute to that. One of the things that we have been discussing is what they're providing in terms of younger audiences as well. Specific discussions have been ongoing in that area. We've just agreed on a memorandum of understanding with S4C in general. I don't think we've stated that publicly, so this is breaking news for you. But perhaps we could write to the committee on that.
Welsh: Rŷn ni wedi cael trafodaethau dros cyfnod eithaf hir gydag S4C ynglŷn â'u darpariaeth nhw yn gyffredinol, i gefnogi ein hamcan ni fel Llywodraeth. Mae gan bob ran o'r ecosystem Gymraeg rôl i chwarae yn cyfrannu tuag at hynny. Un o'r pethau rŷn ni wedi bod yn trafod gyda nhw yw'r hyn maen nhw'n darparu o ran y cynulleidfaoedd ieuengaf hefyd. Mae trafodaethau penodol wedi bod yn digwydd yn y cyd-destun hwnnw. Ond rŷn ni newydd gytuno memorandwm dealltwriaeth gydag S4C yn gyffredinol. Dwi ddim yn credu ein bod ni wedi datgan hynny yn gyhoeddus eto, felly dyma breaking news ichi. Ond efallai y gallwn ni ysgrifennu at y pwyllgor am hynny.
English: Excellent. It's good to know, and clearly it's a cross-portfolio issue, as we've mentioned previously. If I could just ask one further question - and we are going back now to issues that we've already covered - in terms of the grant programme that you mentioned and the budget line for the Welsh language, and the purpose of the review. Will that review reflect on the census results and is it likely to lead to any allocations during the year on any indicative spending for the future?
Welsh: Gwych. Diolch yn fawr iawn. Mae'n fuddiol gwybod. Ac, yn amlwg, mae o'n draws-bortffolio, fel rydyn ni wedi sôn yn flaenorol hefyd. Os caf i fynd ar ôl un cwestiwn pellach, a fedrwch chi - rydyn ni yn mynd yn ôl, rŵan, ychydig - ymhelaethu'n bellach o ran y cynllun grant roeddech chi'n cyfeirio ato fo o ran y llinell wariant yn y gyllideb ar gyfer y Gymraeg, a diben a bwriad yr adolygiad? A fydd yr adolygiad yna'n adlewyrchu ar ganlyniadau'r cyfrifiad ac ydy o'n debygol o arwain at unrhyw ddyraniadau yn ystod y flwyddyn neu wariant dangosol yn y dyfodol?
English: We're looking currently at whether we can introduce one-off payments to some of the organisations that receive funding from us - payments to cope with the crisis. And perhaps we'll be in a situation to say a little bit more about that in a few weeks. But the purpose of the review is to see whether the model we have and the structure of funding and what we're asking from our partners is consistent with the objectives of 'Cymraeg 2050'. The objectives don't change. Things like data from the census feed into understanding how the interventions are working. So, everybody that we fund will want to look at that data to see if they have to change what they're doing to respond to it, of course. I don't foresee that we'll be making fundamental changes during this financial year as a result of that, but from the next financial year, it's likely that changes will arise as a result of the review and also what we'll understand from the census. So, the next budget, probably.
Welsh: Rydyn ni'n edrych ar hyn o bryd os gallwn ni wneud taliadau untro i rai o'r cyrff sy'n derbyn arian wrthym ni i ateb yr argyfwng costau. Felly, mae hynny'n digwydd ar hyn o bryd. Efallai y byddwn ni mewn sefyllfa i ddweud mwy am hynny yn yr wythnosau nesaf. Ond pwrpas yr adolygiad yw edrych a ydy'r model sydd gennym ni, y strwythur sydd gennym ni o ariannu, yr hyn rydyn ni'n gofyn wrth ein partneriaid, yn gyson ag amcanion 'Cymraeg 2050'. Dyw'r amcanion ddim yn newid. Wrth gwrs, mae pethau fel y data a gawn ni o'r cyfrifiad a'r adolygiad blynyddol yn bwydo i mewn i'n dealltwriaeth cyfredol ni o sut mae'r ymyriadau yn gweithio. Felly, bydd pob corff rŷn ni'n ariannu yn moyn edrych ar y data yna i weld a ydyn nhw'n gorfod newid yr hyn maen nhw'n ei wneud i ymateb iddo fe, wrth gwrs. Dwi ddim yn rhagweld y byddwn ni'n gwneud newidiadau sylfaenol o fewn y flwyddyn ariannol hon yn sgil hynny, ond yn y flwyddyn ariannol nesaf, mae'n debygol y bydd newidiadau'n dod yn sgil canlyniadau'r adolygiad a hefyd beth byddwn ni'n deall o'r cyfrifiad. Felly, y gyllideb nesaf, mwy na thebyg.
English: Thank you very much. Do any other committee members have further questions? We will be discussing the evidence later. If there are some further questions of detail, would it be okay for us to write to you, Minister?
Welsh: Diolch yn fawr iawn. Oes gan unrhyw aelodau eraill o'r pwyllgor unrhyw gwestiynau pellach? Mi fyddwn ni'n trafod y dystiolaeth yn hwyrach ymlaen. Os oes yna rai cwestiynau pellach, dim ond o ran rhai manylion, a fyddai'n iawn i ni ysgrifennu atoch chi, Weinidog, os oes yna unrhyw gwestiynau pellach?
English: Yes, you're welcome to do that.
Welsh: Wrth gwrs. Croeso.
English: May I thank you very much for joining us and providing your evidence? And thank you to Bethan and Owain for joining us, too.
Welsh: Diolch yn fawr iawn. A gaf i ddiolch o galon ichi am ddod aton ni heddiw ac am y dystiolaeth? A hefyd diolch i Bethan ac Owain am ymuno efo ni. Diolch.
English: Committee, if we could move on to our next item, we do have some papers to note - if I could only find them. We have papers to note, 4.1 and 4.2. Does anyone want to raise anything on those issues on the record? No. We're happy to note those papers. Thank you very much.
Welsh: Bwyllgor, os cawn ni symud ymlaen, os gwelwch yn dda, at yr eitem nesaf ar yr agenda, dim ond i nodi'r papurau sydd ger ein bron ni heddiw - dim ond i fi eu cyrraedd nhw. Mae gennym ni bapurau i'w nodi, sef 4.1 a llythyr o dan 4.2. A oes unrhyw un eisiau crybwyll unrhyw beth yn eu cylch nhw neu godi unrhyw beth ar y record? Na. Hapus i'w nodi nhw, felly. Diolch yn fawr iawn.
English: If we move on to item 5, may I propose in accordance with Standing Order 17.42 to resolve to exclude the public from the remainder of today's meeting and from the first two items of the next meeting, scheduled for 2 February 2023? Are Members content? Thank you very much. We will move into private session.
Welsh: Gwnawn ni symud ymlaen, felly, at eitem 5, ac a gaf i gynnig o dan Reol Sefydlog 17.42 i benderfynu gwahardd y cyhoedd o weddill y cyfarfod hwn ac o'r ddwy eitem gyntaf yn y cyfarfod sydd wedi ei drefnu ar 2 Chwefror 2023? Ydy pawb yn hapus i gytuno hynny? Diolch yn fawr iawn. Mi awn ni'n breifat, felly.
English: Good afternoon. We are ready to begin today's meeting. The first item this afternoon will be questions to the Minister for Finance and Local Government, and the first question is from Vikki Howells.
Welsh: Prynhawn da. Dyma ni yn cychwyn ar y cyfarfod y prynhawn yma. Yr eitem gyntaf heddiw fydd y cwestiynau i'r Gweinidog Cyllid a Llywodraeth Leol, ac mae'r cwestiwn cyntaf gan Vikki Howells.
English: The Welsh Government sees the elimination of fuel poverty as a distinct priority, particularly in the context of the ongoing fuel crisis. To reflect this, in our draft budget, we have allocated more than £190 million, over the next two financial years, to interventions aimed at reducing fuel poverty across Wales.
Welsh: Mae trechu tlodi tanwydd yn flaenoriaeth benodol i Lywodraeth Cymru, yn enwedig yng nghyd-destun yr argyfwng tanwydd parhaus. I adlewyrchu hyn, yn ein cyllideb ddrafft, rydym wedi dyrannu mwy na £190 miliwn, dros y ddwy flynedd ariannol nesaf, ar gyfer ymyriadau gyda'r nod o leihau tlodi tanwydd ledled Cymru.
English: Thank you, Minister. Even before the recent increase in the fuel price cap, we know that nearly half of all households are at risk of fuel poverty, and I'm sure that colleagues, like me, will have experienced an increase in constituents contacting them in desperate need of advice and support. Welsh Government interventions have made a real difference in supporting communities such as Cynon Valley, but, in the face of UK Government failure to reform the broken energy market, what reassurances can you give that protecting families and children most at risk of fuel poverty will remain a priority despite wider budgetary pressures?
Welsh: Diolch, Weinidog. Hyd yn oed cyn y cynnydd diweddar yn y cap ar brisiau tanwydd, gwyddom fod bron i hanner yr holl aelwydydd yn wynebu risg o fynd i dlodi tanwydd, ac rwy'n siŵr y bydd fy nghyd-Aelodau, fel fi, wedi gweld cynnydd yn nifer yr etholwyr sy'n cysylltu â hwy mewn dirfawr angen cyngor a chymorth. Mae ymyriadau Llywodraeth Cymru wedi gwneud gwahaniaeth gwirioneddol wrth gefnogi cymunedau fel Cwm Cynon, ond yn wyneb methiant Llywodraeth y DU i ddiwygio'r farchnad ynni ffaeledig, pa sicrwydd y gallwch ei roi y bydd diogelu'r teuluoedd a'r plant sy'n wynebu'r risg fwyaf o fynd i dlodi tanwydd yn parhau i fod yn flaenoriaeth er gwaethaf pwysau cyllidebol ehangach?
English: Good afternoon, Minister. I've looked at the Bevan Foundation's evidence to the Finance Committee. I'm struck by the point, and I quote, 'that short-term measures to ease cost-of-living pressures are not a substitute for action to reduce poverty'. And they noted that there had been limits to investment in social housing and energy efficiency. Now, aside from the need to bring forward a new Warm Homes programme, there should be a focus on ensuring new properties are available that are energy efficient and warm. In Swansea, however, just 91 homes were completed by registered social landlords, and 18 by Swansea Council, in 2021-22. And we know already that Swansea Council is a council that's failing to meet its housing targets more generally. So, what immediate efforts are you therefore making, Minister, to close the gap in Swansea's housing, to ensure that more of my constituents are safe and warm this winter?
Welsh: Prynhawn da, Weinidog. Rwyf wedi edrych ar dystiolaeth Sefydliad Bevan i'r Pwyllgor Cyllid. Nodaf y pwynt, a dyfynnaf, 'nad yw mesurau tymor byr i leddfu pwysau costau byw yn gyfystyr â chamau gweithredu i leihau tlodi'. A gwnaethant nodi y bu cyfyngiadau ar fuddsoddiad mewn tai cymdeithasol ac effeithlonrwydd ynni. Nawr, ar wahân i'r angen i gyflwyno rhaglen Cartrefi Clyd newydd, dylid canolbwyntio ar sicrhau bod eiddo newydd ar gael sy'n effeithlon o ran ynni ac yn gynnes. Yn Abertawe, fodd bynnag, dim ond 91 o gartrefi a gwblhawyd gan landlordiaid cymdeithasol cofrestredig, a 18 gan Gyngor Abertawe, yn 2021-22. A gwyddom eisoes fod Cyngor Abertawe yn gyngor sy'n methu cyrraedd ei dargedau tai yn fwy cyffredinol. Felly, Weinidog, pa ymdrechion uniongyrchol rydych yn eu gwneud i gau'r bwlch tai yn Abertawe, i sicrhau bod mwy o fy etholwyr yn ddiogel ac yn gynnes y gaeaf hwn?
English: Well, I'd first start off, of course, by commending the work that Swansea Council is doing in terms of building council houses. They've really invested significantly in social housing and have a really strong vision for council housing across the city and county of Swansea. So, I would certainly begin by recognising that. And, of course, if the Minister for housing was here this afternoon, answering this question about the housing portfolio, I'm sure that she would be keen to point you in the direction of the optimised retrofit programme, which is there to ensure that existing housing is able to be upgraded to meet the standards required to ensure that the residents therein are not experiencing fuel poverty, and would also point to the ongoing significant funding that we do provide to support the building of social housing here in Wales. And she'd also point, I'm sure, to the commitment that we have to have 20,000 more low-energy social homes across the term of this Senedd also. So, clearly, there's a huge amount of work going on in terms of delivering on those pledges. Those pledges have become more difficult, of course, because of the ongoing cost-of-living crisis, which impacts on contractors, it impacts on the supply chain. So, evidently, there will be some challenges in that regard also.
Welsh: Wel, hoffwn ddechrau, wrth gwrs, drwy ganmol y gwaith y mae Cyngor Abertawe yn ei wneud ar adeiladu tai cyngor. Maent wedi buddsoddi'n sylweddol mewn tai cymdeithasol ac mae ganddynt weledigaeth wirioneddol gref ar gyfer tai cyngor ar draws dinas a sir Abertawe. Felly, byddwn yn sicr yn dechrau drwy gydnabod hynny. Ac wrth gwrs, pe bai'r Gweinidog tai yma y prynhawn yma, yn ateb y cwestiwn hwn am y portffolio tai, rwy'n siŵr y byddai'n awyddus i'ch cyfeirio at y rhaglen ôl-osod er mwyn optimeiddio, sydd yno i sicrhau y gellir uwchraddio tai sydd wedi'u hadeiladu'n barod i fodloni'r safonau sy'n ofynnol i sicrhau nad yw'r trigolion ynddynt mewn tlodi tanwydd, a byddai hefyd yn tynnu sylw at y cyllid sylweddol parhaus rydym yn ei ddarparu i gefnogi'r gwaith o adeiladu tai cymdeithasol yma yng Nghymru. A byddai hefyd yn tynnu sylw, rwy'n siŵr, at yr ymrwymiad fod yn rhaid inni gael 20,000 yn rhagor o gartrefi cymdeithasol ynni isel yn ystod tymor y Senedd hon hefyd. Felly, yn amlwg, mae llawer iawn o waith yn mynd rhagddo ar gyflawni'r addewidion hynny. Mae'r addewidion hynny wedi dod yn anoddach, wrth gwrs, oherwydd yr argyfwng costau byw parhaus, sy'n effeithio ar gontractwyr, mae'n effeithio ar y gadwyn gyflenwi. Felly, yn amlwg, bydd rhai heriau yn hynny o beth hefyd.
English: I hold regular meetings with local authority leaders and discuss the impacts of the cost-of-living crisis, including in regard to the funding the Welsh Government is providing to enable authorities to continue their crucial support for residents.
Welsh: Rwy'n cynnal cyfarfodydd rheolaidd ag arweinwyr awdurdodau lleol ac yn trafod effeithiau'r argyfwng costau byw, gan gynnwys y cyllid y mae Llywodraeth Cymru yn ei ddarparu i alluogi awdurdodau i barhau â'u cymorth hollbwysig i drigolion.